**Važecká chata** tiež *Kertészova chata*, *Kertészova važecká chata*, **Chata kpt. Rašu** (poľ. *Schronisko Ważeckie*, nem. *Vážecer Hütte, Vážecer Schutzhaus unter dem Krivan, Vážecer Schutzhaus*) bola chata, ktorú postavili na Troch studničkách vo Vysokých Tatrách.

Názov
-----

Pomenovaná tak bola preto, lebo stála na važeckých pozemkoch. Dôvernejší znalci, turisti a horolezci ju volali Kertézsovou chatou alebo Kertézsovou važeckou chatou, lebo ju postavil Jozef Kertész, bývalý nájomca chaty v Kôprovej doline.

História chaty
--------------

Na Troch studničkách poskytovala ubytovanie turistom erárna horáreň, ktorá bola postavená v roku 1907. Kriváň a jeho okolie lákali stále viac turistov. Horáreň nestačila, Jozef Kertész z Kežmarku sa rozhodol v roku 1933 postaviť novú chatu. Bola na výhodnom mieste, lebo bola východiskovým bodom pre túry cez *Vyšnú priehybu* na Kriváň.

Važecká chata počas druhej svetovej vojny slúžila poľským kuriérom, bola útočiskom i zásobovacou základňou pre partizánov počas Slovenského národného povstania. Hitlerovské vojská ju 27. septembra 1944 vypálili.

V roku 1961 vyrástla na Troch studničkách, neďaleko vypálenej Važeckej chaty nová, ktorá slúžila turistom tak, ako predchádzajúca. Jej ubytovacia kapacita však nebola dostatočne využitá, a tak ju v roku 1970 odovzdali podniku košického PRIORu. Dostala meno Chata kpt. Rašu a stala sa podnikovým rekreačným zariadením. Chata stála približne na mieste, kde padol 26. septembra 1944 hrdina SNP kpt. Ján Rašo (1913 – 1944), ktorý bol pred povstaním veliteľom žandárskej stanice na Štrbskom Plese. Chata v roku 1999 vyhorela a novú na jej mieste už nepostavili.

Referencie
----------

1. ↑  MRÁZIK, František, Švorc, Jaroslav *Strechy nad oblakmi*. 1. vyd. Poprad : Print-Servis, 1988. ISBN 80-88755-62-X. S. 153.
2. ↑  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.

Galéria
-------

* Chata kpt. Rašu, ktorá zhorela.Chata kpt. Rašu, ktorá zhorela.
* Miesto kde stála Važecká chata a chata kpt. RašuMiesto kde stála Važecká chata a chata kpt. Rašu
* Pamätná tabuľa venovaná kpt. Jánovi Rašovi na ruinách chaty.Pamätná tabuľa venovaná kpt. Jánovi Rašovi na ruinách chaty.
* Pohľad z rumoviska chaty na Kriváň.Pohľad z rumoviska chaty na Kriváň.

Pozri aj
--------

* Zoznam horských chát na Slovensku

Iné projekty
------------

Commons
* Spolupracuj na Commons Commons ponúka multimediálne súbory na tému **Važecká chata**

Zdroj
-----

* www.turistickamapa.sk

| * z
* d
* u
Tatranské horské chaty |
| --- |
| Belianske Tatry | 
* Chata Plesnivec

 |
| Vysoké Tatry | 
* Bilíkova chata
* Chata pod Rysmi
* Chata pod Soliskom
* Chata pri Popradskom plese
* Chata pri Zelenom plese
* Majláthova chata
* Rainerova chata
* Skalnatá chata
* Sliezsky dom
* Zamkovského chata
* Téryho chata
* Zbojnícka chata

 |
| Západné Tatry | 
* Ťatliakova chata
* Žiarska chata

 |
| Zaniknuté chaty | 
* Važecká chata
* Nedobrého chata
* Furkotská chata
* Jozefova chata
* Hincova koliba
* Blasyho chata
* Hunfalvyho chata
* Guhrova chatka
* Útulňa v Slavkovskej doline
* Ruženina chata
* Chata Kamzík
* Egidova chata
* Chata pri Šalviovom prameni
* Votrubova chata
* Kežmarská chata
* Chata v Kôprovej doline
* Chata na Poľane pod Vysokou
* Horský hotel Hrebienok
* Mühlmannova chata

 |